LT Europos Sąjungos oficialusis leidinys L 2/1

KOMISIJOS REGLAMENTAS (ES) 2016/1

2015 m. gruodžio 3 d.

kuriuo dėl didžiausios leidžiamosios bifenazato, boskalido, ciazofamido, ciromazino, dazometo, ditiokarbamatų, p-fluazifopo, mepanipirimo, metrafenono, pikloramo, propamokarbo, piridabeno, piriofenono, sulfoksafloro, tebukonazolo, tebufenpirado ir tiramo liekanų koncentracijos tam tikruose produktuose arba ant jų iš dalies keičiami Europos Parlamento ir Tarybos reglamento (EB) Nr. 396/2005 II ir III priedai

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 14 straipsnio 1 dalies a punktą,

kadangi:

(1) didžiausia leidžiamoji bifenazato, ciazofamido, ciromazino, mepanipirimo, metrafenono, propamokarbo ir tebukonazolo liekanų koncentracija (toliau – DLK) nustatyta Reglamento (EB) Nr. 396/2005 II priede. Ditiokarbamatų ir tiramo DLK nustatyta Reglamento (EB) Nr. 396/2005 II priede ir III priedo B dalyje. Boskalido, dazometo, p-fluazifopo, pikloramo, piridabeno, piriofenono ir tebufenpirado DLK nustatyta to reglamento III priedo A dalyje. Konkreti sulfoksafloro DLK nebuvo nustatyta, o ši medžiaga nebuvo įtraukta į to reglamento IV priedą, taigi taikoma to reglamento 18 straipsnio 1 dalies b punkte nustatyta numatytoji 0,01 mg/kg vertė;

(2) vykdant augalų apsaugos produkto, kurio sudėtyje yra veikliosios medžiagos bifenazato, naudojimo patvirtinimo procedūrą, pagal Reglamento (EB) Nr. 396/2005 6 straipsnio 1 dalį buvo pateikta paraiška pakeisti nustatytą dabartinę DLK, kad šį produktą būtų galima naudoti mėlynėms, spanguolėms, agrastams ir gudobelės vaisiams apsaugoti;

(3) pateikta paraiška leisti naudoti boskalidą pupelėms ir žirniams (su ankštimis) apsaugoti. Pateikta paraiška leisti naudoti ciazofamidą baklažanams apsaugoti. Pateikta paraiška leisti naudoti ciromaziną salotoms ir salotiniams augalams, špinatams ir panašiems lapams, taip pat prieskoninėms žolėms ir valgomosioms gėlėms apsaugoti. Pateikta paraiška leisti naudoti dazometą vaisiams, kurių kodo numeris 0100000, morkoms, ridikams, vaisinėms daržovėms (išskyrus saldžiuosius kukurūzus), kopūstinėms lapinėms daržovėms, salotoms ir salotiniams augalams, taip pat špinatams ir panašiems lapams apsaugoti. Pateikta paraiška leisti naudoti p-fluazifopą gumbiniams salierams, topinambams, žirniams (be ankščių), artišokams, džiovintoms pupoms, lęšiams, lubinams, sėmenims, aguonų sėkloms, dažiniams dygminams, žolelių (džiovintų šaknų) užpilams ir prieskoniams (šaknims ar šakniastiebiams) apsaugoti. Pateikta paraiška leisti naudoti mepanipirimą braškėms ir žemuogėms, pomidorams, baklažanams ir agurkams apsaugoti. Pateikta paraiška leisti naudoti metrafenoną apyniams apsaugoti. Pateikta paraiška leisti naudoti pikloramą agurklėms apsaugoti. Pateikta paraiška leisti naudoti propamokarbą valgomiesiems česnakams, valgomiesiems svogūnams ir valgomiesiems svogūnėliams apsaugoti. Pateikta paraiška leisti naudoti piridabeną moliūginių šeimos daržovėms su valgoma luobele apsaugoti. Pateikta paraiška leisti naudoti piriofenoną valgomosioms vynuogėms apsaugoti. Pateikta paraiška leisti naudoti tebukonazolą agurkams ir cukinijoms apsaugoti. Pateikta paraiška leisti naudoti tebufenpiradą citrusiniams vaisiams, slyvoms, braškėms ir žemuogėms, pomidorams, paprikoms, baklažanams, kornišonams, melionams ir arbūzams apsaugoti;

(4) pagal Reglamento (EB) Nr. 396/2005 6 straipsnio 2 ir 4 dalis pateikta paraiška leisti naudoti tiramą avokadams apsaugoti. Pareiškėjas teigia, kad Australijoje ir Naujojoje Zelandijoje tokiems kultūriniams augalams apsaugoti leidžiamos naudoti tos medžiagos liekanos viršija DLK, nustatytą Reglamente (EB) Nr. 396/2005, todėl, siekiant išvengti prekybos kliūčių tų kultūrinių augalų importui, būtina nustatyti didesnę DLK;

(5) pagal Reglamento (EB) Nr. 396/2005 8 straipsnį atitinkamos valstybės narės įvertino šias pateiktas paraiškas ir vertinimo ataskaitas pateikė Komisijai;

(6) Europos maisto saugos tarnyba (toliau – Tarnyba) įvertino paraiškas ir vertinimo ataskaitas, visų pirma atsižvelgdama į galimą riziką vartotojams ir, tam tikrais atvejais, gyvūnams, ir pateikė pagrįstas nuomones dėl siūlomos DLK (2). Šias nuomones Tarnyba pateikė Komisijai, valstybėms narėms ir visuomenei;

(7) Tarnyba pagrįstose nuomonėse padarė išvadą, kad dėl ciromazino naudojimo salotinėms trūkažolėms apsaugoti ir dėl tebufenpirado naudojimo paprikoms apsaugoti negalima atmesti rizikos vartotojams galimybės. Todėl nustatytoji dabartinė DLK neturėtų būti keičiama;

(8) dėl ciromazino naudojimo sultenėms ir šviežioms prieskoninėms žolėms apsaugoti, dėl dazometo naudojimo vaisiams apsaugoti ir dėl tebufenpirado naudojimo slyvoms, kornišonams, melionams ir arbūzams apsaugoti, pateikti duomenys suteikia pagrindą nustatyti tokią DLK, kuri būtų mažesnė už šiuo metu nustatytąją. Tačiau kadangi būtina patikrinti, ar tokia mažesne DLK tinkamai atsižvelgiama į svarbiausią ES gerąją ūkininkavimo praktiką, ir atsižvelgiant į tai, kad dabartinė DLK yra saugi vartotojams, tikslinga pagal pateiktus duomenis pagrįsta informacija naudotis peržiūrint visas dabartines šių medžiagų DLK, o ne jas mažinti šiuo reglamentu;

(9) dėl ditiokarbamatų Tarnyba padarė išvadą, kad turi būti nustatyta nauja 7 mg/kg DLK avokadams, kad būtų atsižvelgta į tiramo naudojimą šiam kultūriniam augalui apsaugoti. Siūloma DLK laikoma saugia vartotojams;

(10) dėl visų kitų paraiškų Tarnyba padarė išvadą, kad, remiantis poveikio vartotojams vertinimu, atliktu tiriant 27 konkrečias Europos vartotojų grupes, visi duomenys atitinka reikalavimus ir pareiškėjų prašomi DLK pakeitimai vartotojų saugos atžvilgiu yra priimtini. Tarnyba atsižvelgė į naujausią informaciją apie toksikologines medžiagų savybes. Nustatyta, kad nei visą gyvenimą trunkantis šių medžiagų, gaunamų vartojant visus maisto produktus, kuriuose gali būti šių medžiagų, poveikis, nei trumpalaikis labai didelio kiekio atitinkamų kultūrinių augalų ir maisto produktų vartojimas nekeltų rizikos, kad bus viršyta leidžiamoji paros dozė (LPD) arba ūmaus poveikio etaloninė dozė (ŪPED);

(11) dėl sulfoksafloro Tarnyba pateikė veikliosios medžiagos pesticido sulfoksafloro keliamos rizikos vertinimo tarpusavio peržiūros išvadą (3). Tarnyba rekomendavo nustatyti DLK, kuria būtų atsižvelgiama į tipišką naudojimo paskirtį pagal Sąjungos gerąją ūkininkavimo praktiką ir kelių trečiųjų šalių pateiktus importo nuokrypio prašymus. Komisija konsultavosi su Europos Sąjungos etaloninėmis laboratorijomis dėl tam tikrų nustatymo ribų (NR);

(12) remiantis Tarnybos pagrįstomis nuomonėmis ir atsižvelgiant į su svarstomu klausimu susijusius veiksnius, daroma išvada, kad tam tikri DLK pakeitimai atitinka Reglamento (EB) Nr. 396/2005 14 straipsnio 2 dalies reikalavimus;

(13) todėl Reglamentas (EB) Nr. 396/2005 turėtų būti atitinkamai iš dalies pakeistas;

(14) šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 396/2005 II ir III priedai iš dalies keičiami pagal šio reglamento priedą.

2 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2015 m. gruodžio 3 d. Komisijos vardu Pirmininkas Jean-Claude JUNCKER

(1) OL L 70, 2005 3 16, p. 1.

(2) EFSA mokslinės ataskaitos pateikiamos svetainėje http://www.efsa.europa.eu.

Reasoned opinion on the modification of the existing maximum residue levels (MRLs) for bifenazate in blueberries, cranberries, gooseberries and azaroles (kiwiberries). EFSA Journal 2015;13(3):4047 [20 pp.].

Reasoned opinion on the modification of the existing maximum residue levels (MRLs) for boscalid in beans and peas with pods. EFSA Journal 2015;13(3):4045 [19 pp.].

Reasoned opinion on the modification of the existing MRL for cyazofamid in aubergines. EFSA Journal 2015;13(1):3993 [19 pp.].

Reasoned opinion on the modification of the existing MRLs for cyromazine in various leaf vegetables and fresh herbs. EFSA Journal 2015;13(1):4004 [22 pp.].

EFSA Journal 2015;13(3):4049[23 pp.].

EFSA Journal 2015;13(3):4059 [28 pp.].

Reasoned opinion on the modification of the existing maximum residue levels (MRLs) for mepanipyrim in tomato, aubergine, strawberry and cucumber. EFSA Journal 2015;13(3):4037 [24 pp.].

Reasoned opinion on the setting of a new maximum residues level (MRL) for metrafenone in hop cones. EFSA Journal 2015;13(4):4078 [19 pp.].

Reasoned opinion on the modification of the existing maximum residue level (MRL) for picloram in borage and corn gromwell seeds. EFSA Journal 2015;13(3):4062 [20 pp.].

Reasoned opinion on the modification of the existing maximum residue levels for propamocarb in onions, garlic, shallots and leeks. EFSA Journal 2015;13(4):4084 [20 pp.].

Reasoned opinion on the modification of the existing maximum residue level maximum residue level (MRL) for pyridaben in cucurbits – edible peel. EFSA Journal 2015;13(3):4041 [21 pp.].

Reasoned opinion on the modification of the existing maximum residue level (MRL) for pyriofenone in table grapes. EFSA Journal 2015;13(3):4071 [16 pp.].

Reasoned opinion on the modification of the existing MRLs for tebuconazole in cucumbers and courgettes. EFSA Journal 2015;13(1):4000 [24 pp.].

Reasoned opinion on the modification of the existing MRLs for tebufenpyrad in various crops. EFSA Journal 2015;13(4):4091[29 pp.].

Reasoned opinion on the modification of the existing MRL for thiram in avocados. EFSA Journal 2015;13(1):4003 [21 pp.].

(3) Conclusion on the peer review of the pesticide risk assessment of the active substance sulfoxaflor. EFSA Journal 2014;12(5):3692 [170 pp.].